Channel orange

**Channel Orange*** (ոճավորված որպես *'channel ORANGE**') ամերիկացի R&B երգիչ-երգահան Ֆրենկ Օուշենի դեբյուտային ստուդիական ալբոմն է։ Այն թողարկվել է 2012 թվականի հուլիսի 10-ին Def Jam Recordings-ի կողմից։ Նախորդ տարի թողարկելով իր Nostalgia, Ultra միքսթեյփը, Օուշենը սկսեց նոր երգեր գրել պրոդյուսեր և երգահան Մալայի հետ, ով այնուհետև օգնեց նրան ձայնագրել «Channel Orange»-ը Հոլիվուդի EastWest Studios-ում։ Փոխանակ սեմփլներին վստահելու, ինչը նա արել էր իր միքսթեյփի ժամանակ, Օուշենը ցանկանում էր այլ կերպ մոտենալ ձայնի և երգի կառուցվածքին ալբոմում։ Օմ'Մաս Քիթը և Ֆարել Ուիլյամսը այլ պրոդյուսերներ են, ովքեր աշխատել են ալբոմի վրա։ Դրա ձայնագրության մեջ որպես համագործակցող արտիստ նաև հանդես են եկել Odd Future ռեփերներ Էրլ Սվիթշերթը և Tyler, The Creator-ը, երգիչ/երգահան Անդրե 3000-ը և կիթառահար Ջոն Մեյերը։

Հեղինակների կողմից նշված որպես երաժշտական առումով ոչ սովորական՝ « *Channel Orange*» հիմնված է էլեկտրոֆանկ, փոփ-սոուլ, ջազ-ֆանկ և փսիխոդելիկ ոճերի վրա, ինչպես նաև ոչ երաժշտական հնչյունների վրա, ինչպիսիք են ֆիլմերի երկխոսությունը և շրջակա միջավայրի աղմուկը, որոնք գործում են որպես ինտերլյուդներ։ Նրա երգերը ուսումնասիրում են անպատասխան սիրո, անկման, դասակարգային կառուցվածքի և թմրանյութերի թեմաները սյուրռեալիստական պատկերների, խոսակցական գործիքների և մութ կերպարներ պատկերող նկարագրական պատմվածքների միջոցով։ Նա ալբոմը վերնագրել է որպես հղում գրաֆեմա-գույնի սինեստեզիայի նյարդաբանական երևույթին, որի միջոցով նա ընկալել էր նարնջագույն գույնը ամռանը, երբ առաջին անգամ սիրահարվեց։

Որպեսզի «Channel Orange»-ը չհայտնվի ինտերնետում, Օուշենը և Def Jam-ը ալբոմը թվային տարբերակով թողարկեցին մեկ շաբաթ շուտ, քան դրա հրապարակայնորեն հայտարարված ամսաթիվը։ Այն ունի հինգ սինգլ, այդ թվում՝ Օուշենի ամենաբարձր վարկանիշային սինգլը «Thinkin Bout You» (32-րդ համարը ԱՄՆ-ի «Billboard» Hot 100-ում)։ «Channel Orange»-ը գրավեց երկրորդ տեղը ԱՄՆ-ի «Billboard» 200-ում և վաճառվեց 131,000 օրինակով առաջին շաբաթվա ընթացքում, իսկ մինչև 2014 թվականի սեպտեմբեր վաճառվեց 621,000 օրինակ ԱՄՆ-ում։ Քննադատաբար, այն 2012-ի լավագույն գրախոսվող ալբոմն էր և տարվա լավագույն ալբոմը բազմաթիվ քննադատների կողմից։ 2013 թվականի Գրեմմի մրցանակաբաշխության ժամանակ «Channel Orange»-ը առաջադրվել է «Տարվա ալբոմ» անվանակարգում և հաղթել Լավագույն ժամանակակից ուրբան ալբոմ անվանակարգում։

## Նախապատմություն
Հիասթափված լինելով Def Jam Recordings-ի անգործությունից իր ձայնագրման կարիերայում՝ Ֆրենկ Օուշենը թողարկեց իր դեբյուտային Nostalgia, Ultra միքսթեյփը անվճար 2011 թվականի փետրվարին։ Թեև այն չուներ սովորական գովազդ, միքսթեյփը հետևորդներ ձեռք բերեց ունկնդիրների շրջանում և արժանացավ քննադատների գնահատանքի։ Օուշենը և Def Jam-ը ի վերջո շտկեցին իրենց հարաբերությունները և չնայած Nostalgia, Ultra-ի ծրագրված պայմանագրային թողարկումը այդպես էլ չիրագործվեց, լեյբլը թողարկեց դրա երկու երգերը որպես սինգլներ, ներառյալ Billboard-ի չարթերում հայտված «Novacane»-ը։ Այնուհետև պայմանավորվածություն ձեռք բերվեց 2012 թվականին  ալբոմ թողարկելու։

## Գրելու ընթացքը
Օուշենը սկսեց երգեր գրել Channel Orange-ի համար 2011 թվականի փետրվարին երգահան և պրոդյուսեր Մալայի հետ, ով  նրա ընկերը և ստեղծագործական գործընկերն էր երաժշտական արդյունաբերության մեջ կարերան սկսելուց ի վեր: Նրանք ի սկզբանե հանդիպել են Ատլանտայում և աշխատել նույն հրատարակչական ընկերությունում, որի միջոցով նրանք նորից կապ են հաստատել Մալայի Լոս Անջելես տեղափոխվելուց հետո  Օուշենը ավելի շատ ժամանակ անցկացրեց Մալայի հետ՝ ներկայացնելով նրան իր «Odd Future» կոլեկտիվը, միաժամանակ ստեղծագործական կապեր հաստատելով երկուսի համապատասխան երգերի միջոցով, ինչը հանգեցրեց նրանց համագործակցությանը Channel Orange-ի համար.: Ալբոմի համար Օուշենը գրել է երգերի բառերը, որպեսզի լրացնի Մալայի գաղափարները երաժշտության վերաբերյալ։ Երբեմն նրանք միասին երգեր էին գրում՝  Մալայի ստեղնաշարից և կիթառից ստացված իմպրովիզացիաների միջոցով։ «Channel Orange»-ը, ըստ երգչի, գրվել է երկու շաբաթվա ընթացքում։

Չնայած Ocean-ը ստեղծագործական ազատություն ուներ երկու նախագծերի համար, նա իրեն ավելի վստահ էր զգում որպես Channel Orange-ի երգերի հեղինակ և գրում էր իր երգերի բառերը համակարգչի մեջ, ոչ թե ստեղծագործում էր իր գլխում, ինչպես դա արել էր Nostalgia, Ultra-ի համար։ Այլ արտիստների համար երգեր գրելուց հետո նա սեփական երգերը գրելիս ազդվել է իր «փառահեղ ցավոտ սիրային կյանքից»։ Իր տեքստերի համար Օուշենն օգտագործել է և՛ իր անցյալի անձնական փորձառությունները, և՛ երևակայությունը՝ երգերի համար պատմվածքներ ստեղծելու համար։ «Crack Rock» երգը նա գրել է ոգեշչվելով  Անանուն թմրամոլերի և անանուն ալկոհոլիկների խմբերում լսած պատմություններից, որոնք ղեկավարել է իր պապը, ով նույնպես խնդիրներ է ունեցել թմրամիջոցների չարաշահմամբ իր երիտասարդության տարիներին In an interview for *[[The Guardian]]*, Ocean expressed uncertainty about his penchant for darker subject matter, but speculated that "those were the colours I had to work with on those days. ... I mean, 'experience' is an interesting word. I just bear witness.":

2012 թվականի հունիսին, լրատվության միջոցները և Channel Orange-ի նախնական թողարկման ունկնդրման միջոցառումների երաժշտական լրագրողները հարցեր բարձրացրին որոշ երգերի բառերի և Օուշենի սեռական կողմորոշվածության վերաբերյալ։ Երգերը վերաբերում էին տղամարդկային սիրո առարկային և շեղվում էին նրա անցյալի երգերի հետերոսեքսուալ տեսանկյունից։ Հրաժարվելով ալբոմի ներդիրում այն ներառելու իր սկզբնական ծրագրից,, հուլիսի 4-ին Օուշենը հրապարակեց TextEdit ֆայլը որպես բաց նամակ իր Tumblr բլոգի միջոցով., որը ի սկզանե գրվել է 2011 թվականի դեկտեմբերին, և պատմում էր նրա անպատասխան զգացմունքների մասին մի տղամարդու հանդեպ, երբ նա 19 տարեկան էր՝ նշելով այդ փորձը որպես իր առաջին սեր։ Նա նաև նշել է, որ գրել է Channel Orange-ը  տարիներ շարունակ հուզական պայքարից հետո՝ նամակում նշելով. «Ես գրում էի, որ զբաղված և ողջախոհ մնամ։ Ես ուզում էի ստեղծել աշխարհներ, որոնք ավելի վարդագույն են, քան իմը։ Ես փորձեցի փոխանցել ճնշող զգացմունքները»":

Ալբոմը գրելու ընթացքում Մալայը նկատեց, որ Օուշեն օգտագործում էր գենդերային դերանուններ իր երգերում, բայց դա վերագրում էր Օուշենի բանաստեղծական հմտություններին, այլ ոչ թե նրա սեռական կողմնորոշվածությանը։  Նրանք երկու-երեք ամսում ավարտեցին Channel Orange-ի գրելը։ Օուշենն ալբոմի զարգացման մասին Rap-Up-ին տված հարցազրույցում ասել է. «Այն ինձ հստակորեն բնորոշում է որպես արտիստ, որտեղ ես հիմա գտնվում եմ, և դա էր նպատակը։ Դա պատմությունների մասին է։ Եթե ես գրում եմ 14 պատմություն, որոնք ես սիրում եմ, ապա հաջորդ քայլը երաժշտությունը նրանց շուրջը այնպես կառուցել, որպեսզի լավագույնս ընդգծի պատմությունը"
։

## Երգացանկը

## Ծանոթագրություններ

Կատեգորիա:2012 ալբոմներ
Կատեգորիա:Անգլալեզու ալբոմներ